CELEX: C2005/093/37
Language: et
Date: 2005-04-16 00:00:00
Title: Kohtuasi C-94/05: Eelotsusetaotlus, mille esitas Bundesverwaltungsgericht 9. detsembri 2004. aasta otsusega kohtuasjas Emsland-Stärke GmbH v. Bezirksregierung Weser-Ems

16.4.2005   
            
            
               ET
            
            
               Euroopa Liidu Teataja
            
            
               C 93/20
            
         Eelotsusetaotlus, mille esitas Bundesverwaltungsgericht 9. detsembri 2004. aasta otsusega kohtuasjas Emsland-Stärke GmbH v. Bezirksregierung Weser-Ems
   (Kohtuasi C-94/05)
   (2005/C 93/37)
   Kohtumenetluse keel: saksa
   Euroopa Ühenduste Kohus on saanud Bundesverwaltungsgericht'ilt 9. detsembri 2004. aasta otsusega esitatud eelotsusetaotluse kohtuasjas Emsland-Stärke GmbH v. Bezirksregierung Weser-Ems, mis saabus kohtukantseleisse 22. veebruaril 2005.
   Bundesverwaltungsgericht küsib Euroopa Kohtult eelotsust järgmistes küsimustes:
   
               1.
            
            
               
                           a)
                        
                        
                           Kas määruse (EÜ) nr 97/95, mida on muudetud määrusega (EÜ) nr 1125/96, artikli 13 lõiget 4 koostoimes artikli 4 lõikega 5 kohaldatakse juhul, kui on sõlmitud väidetav külvieelne leping ja pädev ametiasutus on selle lepingu on heaks kiitnud määruse (EÜ) nr 97/95 artikli 4 lõigete 2 ja 3 alusel, kuid sealjuures ei ole kõnealune leping sõlmitud mitte kartulitootjaga, vaid vahendajaga, kes hangib kartulid kas otse või kaudselt kartulitootjatelt?
                        
                     
                           b)
                        
                        
                           Kas määruse (EÜ) nr 97/95, mida on muudetud määrusega (EÜ) nr 1125/96, artikli 13 lõiget 4 kohaldatakse juhul, kui tärklist tootev ettevõtja on kartulitarnete puhul ületanud temale määratud alamkvoodi?
                        
                     
         
               2.
            
            
               
                           a)
                        
                        
                           Kas määruse (EÜ) nr 97/95, mida on muudetud määrusega (EÜ) nr 1125/96, artikli 13 lõikes 4 sätestatud sanktsioonid on kooskõlas, erinevalt kõnealuse määruse artikli 13 lõikest 3, ühenduse õigusest tuleneva õiguskindluse põhimõttega?
                        
                     
                           b)
                        
                        
                           Kas määruse (EÜ) nr 97/95, mida on muudetud määrusega (EÜ) nr 1125/96, artikli 13 lõikes 4 sätestatud sanktsioon on selle suurust silmas pidades vajalik selleks, et sellistel juhtudel kaitsta ühenduse finantshuvisid määruse (EÜ, EURATOM) nr 2988/95 artikli 2 lõike 1 mõttes? Kas sellistel juhtudel on see piisav ühenduse huvide kaitsmiseks?
                        
                     
         
               3.
            
            
               Kas õigusrikkumise suhtes, mis tuleneb hooletusest määruse (EÜ, EURATOM) nr 2988/95 artikli 5 lõike 1 mõttes, kohaldatakse määruse (EÜ) nr 97/95, mida on muudetud määrusega (EÜ) nr 1125/96, artikli 13 lõikes 4 sätestatud sanktsiooni isegi juhul, kui pädev ametiasutus on kõiki asjaolusid teades kiitnud heaks lisatasu?